P r e d k l a d a c i a   s p r á v a

	Vláda Slovenskej republiky svojím uznesením č. 346/2000 zo dňa 17.5.2000 schválila úlohu C.9, v ktorej ministerke financií uložila vypracovať a predložiť na rokovanie vlády novú zákonnú úpravu preberania štátnych záruk v rámci prípravy zákona o štátnom dlhu a štátnych zárukách. Nakoľko termín predloženia zákona o štátnom dlhu a štátnych zárukách sa zmenil v súvislosti s posunom termínu zákona o štátnej pokladnici a úloha je zapísaná v Pláne legislatívnych úloh vlády Slovenskej republiky (schválený uznesením vlády SR č. 45 zo 17.1.2001) na november 2001, táto úloha sa stala duplicitnou. 

	Zrušenie úlohy C.9 z uznesenia vlády č.346/2000 nenaruší predloženie nového zákona o štátnom dlhu a štátnych zárukách v požadovanom termíne na rokovanie vlády Slovenskej republiky.